CELEX: C2007/199/14
Language: bg
Date: 2007-08-25 00:00:00
Title: Дело C-467/05: Решение на Съда (трети състав) от 28 юни 2007 г. (преюдициално запитване от Tribunale de Milano — Италия) — наказателно производство/Giovanni Dell'Orto (Полицейско и съдебно сътрудничество по наказателноправани въпроси — Рамково решение 2001/220/ПВР — Директива 2004/80/ЕО — Понятие за пострадал от престъпление в наказателно производство — Юридическо лице — Връщане на вещи, върху които е наложен запор в хода на наказателно производство )

25.8.2007   
            
            
               BG
            
            
               Официален вестник на Европейския съюз
            
            
               C 199/9
            
         Решение на Съда (трети състав) от 28 юни 2007 г. (преюдициално запитване от Tribunale de Milano — Италия) — наказателно производство/Giovanni Dell'Orto
   (Дело C-467/05) (1)
   
   (Полицейско и съдебно сътрудничество по наказателноправани въпроси - Рамково решение 2001/220/ПВР - Директива 2004/80/ЕО - Понятие за „пострадал от престъпление в наказателно производство - Юридическо лице - Връщане на вещи, върху които е наложен запор в хода на наказателно производство“)
   (2007/C 199/14)
   Език на производството: италиански
   Препращаща юрисдикция
   Tribunale de Milano
   Страна в главното производство
   Giovanni Dell'Orto.
   
      в присъствието на: Saipem SpA
   Предмет
   Преюдициално запитване — Tribunale de Milano — Тълкуване на членове 2 и 9 от Рамковото решение на Съвета от 15 март 2001 година относно правното положение в наказателното производство на пострадалите от престъпления и на член 17 от Директива 2004/80/ЕО на Съвета от 29 април 2004 година относно компенсирането на пострадалите от престъпление (ОВ L 261, стр. 15) — Понятие за пострадал от престъпление, включващо „всяко друго лице, пострадало от престъпление“ — Право на компенсация на тези лица.
   Диспозитив
   Рамковото решение 2001/220/ПВР на Съвета от 15 март 2001 г. относно правното положение на пострадалите от престъпление трябва да се тълкува в смисъл, че в рамките на наказателно производство, и по-специално на производство по изпълнение, последващо окончателна осъдителна присъда като тази по главното производство, понятието „пострадал от престъпление“ по смисъла на Рамковото решение не включва юридическите лица, които са претърпели вреди, пряко причинени от действия или бездействия в нарушение на наказателното право на държава-членка.
   
      (1)  ОВ C 74, 25.3.2006 г.